
1. MARANGAPHANḒA

Heḽi ḽiṅwalo  ḽi  thusa u funza na u ṅwala zwibveledzwa zwa vhusiki na zwa hudavhidzani. I do vha ya thusa vhagudi u swikelela  Mvelelo ya U guda ya 3 (U ṅwala na U ṋekedza ):Mugudi u kona u ṅwala na u ṋekedza zwibveledzwa zwi tshi ya nga u fhambana ho ṱanḓavhuwaho ha ndivho  na ha vha ṱanganedzaho afhungo, a tshi shumisa milayo na zwivhumbeo zwo teaho nyimele dzo fhambanaho.

Heli liṅwalo  li   nga shumiswa nga vhadededzi na vhagudi  vha Luambo lwa Hayani ,luambo lwa u Engedza lwa u thoma na luambo lwa u Engedza lwa Vhuvhili .
2. U ṄWALA SA MAITELE
U ṅwala na u ola zwibveledzwa  ndi maitele a bvelelaho a tshi ya phanḓa. Ndi zwa ndeme u tea vhagudi tshifhinga uri vha kone u ita maitele haya. Vha fanela u  nanga ṱhoho, nḓivho na vha ṱanganedzaho mafhungo  zwa zwibveledzwa zwine    zwi teaho u ṅwalwa na/ kana u olwa haseledza nga mihumbulo yo fhambanaho vha tshi shumisa, sa tsumbo, mepe ya mihumbulo, tshathi i elelaho, mitevhe ,kwama zwiko zwo teaho, nanga mafhungo o teaho nahone vha dzudzanya mihumbulo iyo bveledza mveto-mveto  ya u thoma i dzhielaho nṱha :ndivho, vha tanganedzaho mafhungo, thoho, lushaka lwa tshibveledzwa vhala mveto-mveto ya u thoma nga u sasaladza nahone vha wana maambiwa-vho a bvaho kha vhanwe (khonani dza kilasini, vhadededzi, vha muta) bveledza mveto-mveto nnzhi hu ne zwa konadzea-vhalulula (hune zwa ṱoḓa u dovha u amba nga hazwo), u vhalulula u tshi khakhulula he ha khakhea na u sedzulusa mveto-mveto nga vhusedzi

bveledza mveto-mveto yo olwaho zwavhḓi ya u fhedzisa

humbula nga ha na u saukanya tshibveledzwa tsha u fhedzisa nga ene muṋe na musi e na vhaṅwe  vhagudi ngae na musi e na mudededzi

tekedza tshibveledzwa tsha u fhedzisa nga u toda u pfa mihumbulo ya thanga  dzawe, vhadededzi, vhabebi na vhanwe vha re na dzangalelo 
THANYELANI
Vhagudi vha tea u ṅwala nga misi. Dzhenala dza ḓuvha ḽiṅwe na ḽiṅwe kana vhege iṅwe na iṅwe, dzine dza  sa ṱoliwe lwa tshiofisi, ndi zwishumiswa zwa ndeme kha u ṱuṱuwedza uri hu ṅwaliwe.

· Kha u ṅwala ha tshiofisi, vhadededzi vha eletshedziwa u linga tshikili tshithihi kana tshipiḓa tshatsho tshine tsha khou gudiwa musi hu tshi khou itwa mushumo uyu.Tsumbo, zwikili zwoṱhe zwa luambo a zwo ngo tea u ambiwa ngazwo kha ḽiga ḽiṅwe na ḽiṅwe ḽa kuitele kwa mushumo uyu sa zwo iteaho murahu. Ngauralo u ṅwala sa tshikili zwo hangwiwa lunzhi. Zwo tea u wana u linga ha vhulondo.
· Thangana ya murole i tea u kona u sedzulusa mushumo wa muṅwe ngae sa izwi tshi tshipiḓa tsha ndeme kha maitele a u ṅwala

· Tshipiḓa tshihulwane tsha mvelelo iyi ndi u nekedza mushumo wo tou ṅwaliwaho. U nga tou kovhekanywa kha vhagudi, vhadededzi, tshikolo tshoṱhe, vhabebi kana vhaṅwe vha kwameaho  nga u ṱanḓavhuwa. Mugudi u ḓo ḓikukumusa nga tshibveledzwa tsho vhinwaho tsha fhedzwa.

· Vhagudi vha tea u vhudziwa nga ha mvumbo na ṱhoḓea dza zwibveledzwa zwa vhusiki zwo fhambanaho. Ṱhaluso pfufhi ya tshaka dza maanea ane vhagudi vha tea u a ṅwala i tevhela afha fhasi.

3. TSHAKA DZA MAANEA
Maanea ana tshaka dzo fhambanaho. Ndi zwa ndeme u ḓivha tshaka dzo fhambanaho dza maanea. Hafha fhasi ri khou vha ṋekedza mafhungo a angaredzaho tshaka dzoṱhe dza maanea:

3.1 Maanea a u anetshela

Maanea a u anetshela a anetshela nganea kana a anetshela zwo bvelelaho kale. Zwi nga ṅwaliwa nga kuvhonele kuṅwe na kuṅwe.

Ṱhoho dza tsumbo:

1. Ro vha ri kha tshifhinga tshavhuḓi. Hu tshi ri zwiḽiwa zwavhuḓi, muzika na khonani dzi funeaho, zwoṱhe zwi hone. Khathihi fhedzi ha mbo vha na u kuḓana hu dzinginyaho na shango. Ṅwalani nga zwo bvelelaho.

2. Mafhungo a vhuḓisa e makhulu wanga vha mbudza. 
Musi hu tshi ṅwaliwa maanea a u anetshela hu dzhielwe nzhele zwi tevhelaho:

· Tshiṱori tshi fanela u vha na mudzedze wo kwaṱhaho nahone tshi tendiseaho naho tsho ḓisendeka kha muhumbulelwa.

· Maanea a u anetshela kanzhi a ṅwaliwa kha tshifhinga tsho fhiraho.

· Phara ya mvulatswinga i fanela u kokodza dzangalelo ḽa muvhali.

· Kanzhi maanea avhuḓi a a kona u swikelela tshipikwa tsho livhiwaho.

· Magumo a takadzaho a songo ḓoweleaho a fha tshiṱori muḓifho wone – wone.

· Dzangalelo ḽa muvhali ḽi tea u dzula ḽo fariwa u swika magumoni. Tshitaila, zwishumiswa zwa u kokodza, na nyito zwi tea u kwaṱhisa vhuṱanzi ha dzangalelo ḽi yaho phanḓa.

· Nganetshelo yo bvelaho phanḓa i bvisela khagala zwinzhi nga ha zwipfi zwi ngaho sa u vhona, muungo, muthetshelo, munukho na vhiḓipfi ha maano.

· Maanea a u anetshela kanzhi a vha na u ṱalutshedza ho khwaṱhaho.

· Maanea a mbuletshedzo

· Kha maanea a mbuletshedzo, muṅwali u buletshedza / ṱalusa tshithu u itela uri muvhali a kone u tshenzhema ṱhoho ine ya khou buletshedzwa nga ṋdila i re khagala. Hu nga ṱaluswa muthu kana tshithu.

Ṱhoho dza tsumbo

1. Lufhera lwa u lindela ṅanga ya maṱo. Ṱalusani vhuḓipfi / kuvhonele kwaṋu.

2. Ṱalusani vhusiku ha maḓumbu.
Musi ni tshi ṅwala maanea a mbuletshedzo ni dzhiele nzhele zwi tevhelaho:
· Muṅwali u tea u sika tshifanyiso nga maipfi.

· Maipfi na kuambele zwi nangiwa nga nzhele u itela u swikelela mbuyelo yo lavhelelwaho.

· Zwifanyiso zwa u vhona, muungo, u pfa, muthetshelo na u kwama zwi nga shumiswa uri ṱhaluso kana mbuletshedzo i vhe khagala.

· Figara dza muambo dzi nga shumiswa nga nḓila ya mvelo.

· Vhagudi kanzhi vha tea u vha na tshenzhemo na ṱhoho. Zwi konḓa nga maanḓa u ṱalusa tshithu muthu a si na nḓivho ye a tou tshenzhema ene muṋe.
3.2 Maanea a  mbuletshedzo/ṱhaluso.
Kha maanea a  mbuletshedzo, muṅwali u buletshedza/ṱalusa tshithu u itela uri muvhali a kone u tshenzhema ṱhoho ine ya khou buletshedzwa nga nḓila i re khagala. Hu nga ṱaluswa muthu kana tshithu.

ṱhoho dza tsumbo:

Lufhera lwa u lindela lwa ṅanga ya mano. ṱalusani vhuḓipfi haṋu.

ṱalusani vhusiku ha maḓumbu.

Musi ni tshi ṅwala maanea a mbuletshedzo ni dzhiele nzhele zwi tevhelaho:

· Muṅwali u tea u sika tshifanyiso nga maipfi.

· Nangani maipfi na kuambele nga nzhele u itela u swikelela mbuelo yo lavhelelwaho.

· Zwifanyiso zwa u vhona, muungo, u pfa, muthetshelo na u kwama zwi nga shumiswa uri ṱhaluso kana mbuletshedzo i vhe khagala.

· Shumisani figara dza muambo nga nḓila ya inwi muṋe

· Nangani ṱhoho ine na vha na tshenzhemo nayo. Zwi konḓa nga maanḓa u ṱalusa tshithu muthu a si na ndivho ye a tou tshenzhema ene muṋe.

 3.3  Maanea a tsenguluso

Kuṅwalele kwa tsenguluso ku ḓivhadza mihumbulo kana mafhungo nga nḓila i pfalaho. Aya ndi maanea a mbuno ane khao muṅwali a ṱalutshedza mihumbulo kana a ṋea mbuno nga sisiteme. 

Maanea a tsenguluso a itelwa ṱhoḓisiso yavhuḓi na hone mihumbulo i sumbedzwa nga u ṋea mbuno na dzimbalo.

Ṱhoho dza tsumbo:

1. Vhathu vha fhiraho tshigidi vha lovha khomboni dza badani nga holodei ya Nyendavhusiku. Khakhathi iyi i nga fheliswa hani dzi badani dzashu?

2. Haseledzani uri ni nga zwiitisa hani u tshimbila ni tshi kuvhanganya tshelede ya vhuṱambo ha u onesana ha maṱiriki.

Musi ni tshi ṅwala maanea a tsenguluso ni dzhiele nzhele zwi tevhelaho:

· Huna ṱhoḓea ya u pfesesa ṱhoho zwavhuḓi.

· Ṱhoḓisiso yavhuḓi ndi ya ndeme sa izwi mafhungo a tshi tea u tikedzwa nga mbuno.

· Ngauri muvhali a nga vha a si na u pfesesa ho khetheaho ha ṱhoho, muṅwali u fanela u bvisela khagala maipfi ane a nga vha a songo ḓowelea.

· Mihimbulo i fanela u dzudzanywa nga nḓila ine ya pfala nahone ya bvisa muvhali kha zwi sa ḓihwi ya mu isa kha zwi ḓivheaho.

· Maanea a thoololo a anzela u ṅwaliwa kha tshifhinga tsha zwino.

3.4    Maanea a u ṱaṱa

Kha maanea a u ṱaṱa muṅwali u na kuvhonele kwo khetheaho nahone u ṱaṱa u itela u imelela kana u tikedza vhuimo hawe. Kuvhonele kwa muṅwali ku fanela u vha khagala kha mushumo woṱhe. Aya ndi maanea a dzhiaho sia ane khao muṅwali a lingedza u tendisa muvhali u kovhekana nae kuvhonele kwawe/u vhona zwithu nga iṱo ḽawe.

Ṱhoho dza tsumbo:

1. Thelevishini i vhulaha vhusiku. Ni a tenda naa?

2. Vhumatshelo ha Afrika Tshipembe vhu langwa nga vhubindudzi ha mashango a nnḓa. Ṋeani kuvhonele kwaṋu.

Musi ni tshi ṅwala maanea a u ṱaṱa ni dzhiele nzhele zwi tevhelaho:

· Thomani maanea aṋu nga u amba kuvhonele kwaṋu kwa ṱhoho nga nḓila ya inwi muṋe na hone ya maaṋda.

· Ṋeani vhuṱanzi ha u ḓiimelela ho vhalaho u tikedza. Kuvhonele kwo khwaṱhaho ku ḓo bviselwa khagala. Zwishumiswa zwo fhambanaho zwa u kokodza na thekheniki dza u kwengweledza dzi tea u shumiswa.

· Luambo lwo shumiswaho lu na u nyanyuwa nahone lu nga nyanyula fhedzi a lu tei u vha lwa vhuhali.

· Magumo a tea u vha fhungo ḽo khwaṱhaho, ḽi re khagala nahone ḽi tendiseaho ḽi sumbedzaho kuvhonele kwa muṅwali.

3.5  Maanea a disikhesivi / u ṱaṱa ho linganyiswaho

Maanea a disikhesivi ha dzhii sia nahone a na ndivho ya u ṋea kuvhonele kwo linganelaho kha masia oṱhe a u ṱaṱisana. Muṅwali u dzhiela nṱha zwiteṅwa zwo fhambanaho zwa ṱhoho ine ha khou haseledzwa ngayo a ṋekedza mavhonele o fhambanaho a sa dzhii sia.  Muṅwali a nga swika kha mawanwa magumoni a maanea fhedzi u imelela na u saṱhula zwi tea u vha na ndinganelo nahone zwa senguluswa lu re khagala vhukatini ha maanea.

Ṱhoho dza tsumbo:

1. Ṅwalani maanea ane khao na ṋea tsumbo dza u imelela na dza u sathula thutha thumbu.

2. Vhagudi vha fanela u kona uḓi nangela bugu ḓza ḽitheretsha dzo randelwaho vhone vhaṋe.  Haseledzani fhungo iḽi ni tshi sedza masia oṱhe aḽo.

Musi ni tshi ṅwala maanea a disikhesivi ni fanela u dzhiela nṱha zwi tevhelaho:

· Muṅwali u fanela u pfesesa na u kona sumbedza masia oṱhe a fhungo ḽa u ṱaṱisana nga nḓila ya u sa dzhia sia nahone e na nḓivho ya mafhungo. 

· U ṅwala hu fanela u vha havhuḓi, ho humbuliwaho zwavhuḓi nahone hu sa dzhii sia, hu fanela u vha na mafhungo o fholaho, u humbulwa na u tikedzwa zwavhuḓi.

· Thounu i tea u vha i songo nyanyuwaho nahone i tshi tendisea hu si na u ḓihudza.

· Muṅwali a nga ṋea tsumbo ya kuvhonele kwawe magumoni a maanea awe, fhedzi hezwi zwi fanela u itwa kha magumo fhedzi.
3.6  Maanea a khumbudzo / vhuisa muhumbulo (a itwa nga vhagudi vha Luambo lwa Hayani)

Kha maanea a khumbulelo/u vhuisa muhumbulo muṅwali u elekanya muhumbulo a vhea vhuḓipfi na u nyanyuwa hawe.

Tsumbo: 

1. Ndi zwine nda humbulisa zwone mudededzi wa khwiṋesa ane nda tama uvha nae.

2. Ṋeani kuvhonele kwaṋu kwa vhutshilo na uri vhu fanela u tshiliwa nga nḓila-ḓe.

3.7  Tshivhumbeo tsha maanea

Mathomo

kha mathomo a ri sokou thoma na u amba mafhungo.

a fanela u ṋea ludungela- muvhali u fanela u pfa sia ḽe muṅwali a dzhia.

mathomo a fanela u kunga.

Ha ngo fanela u lapfesa.

Mutumbu

U tevhela mathomo, wone wo vhumbwa nga dziphara.

phara iṅwe na iṅwe i vha i na muhumbulo wayo.

Hu fanela u vha na ndunzhendunzhe yavhuḓi kha dziphara. Hezwi zwi a konwa na nga u shumisa maṱanganyi sa ngauralo, nga zwenezwo, sa izwi. A si zwavhuḓi u shumisa lushaka luthihi lwa mafhungo fhungotswititi. Hu a fanela u shuma-vho mafhungombumbano na mafhungotserekano. 
Kha ri lavhelese zwine phara dza fanela u vha zwone:

Dziphara

Phara iṅwe na iṅwe i fanela u kuvhatedza muhumbulo muthihi.

Zwi amba uri phara a i nga khethiwi zwi tshibva kha tshivhalo ysha miṱaladzi.   Zwi ḓo bva kha u vhinwa ha mihumbulo.

muṱaladzi wa u thoma ndi wone wo hwalaho muhumbulo muhulwane.

Minwe yothe i tatamudza wonoyu muhumbulo muhulwane ndi miṱaladzi ya u tika.

Mutaladzi wa u fhedza u vhina phara yoṱhe.

Magumo

Phara ya u fhedza i u swolodela mihumbulo yoṱhe.

Muṅwali u bvisa vhuḓipfi hawe nga ha ṱhoho.

Muvhali u fanela u zwi pfa uri mafhungo a khou vhiniwa.

Hu nga ḓi shumiswa maipfi a ngoho: ndi tshi khunyeledza…, ndi vhina ngauri na maṅwe. 

4.   ZWIBVELEDZWA ZWILAPFU ZWA VHUDAVHIDZANI

4.1 VHURIFHI VHU SI HA FOMAḼA

Vhurifhi hovhu ndi hune muthu a ṅwala a tshi khou ṅwalela khonani/shaka kana muṅwe-vho tenda mafhungo a hone a vha e a vhenevho sa vhathu zwi sa kwami tshiimo tsha muṅwe tsha ofisini.

Vhurifhi vhu si ha fomaḽa vhu na tshivhumbeo tshi tevhelaho:

Ḓiresi nthihi ine ya tevhelwa nga ḓuvha/datumu

      Ḓiresi i tewa u ṅwalwa nga vhuḓala

      Zwiga zwa u vhala a zwi shumiswi mafheleloni a mutaladzi kha ḓiresi

      Ḓuvha ḽi tewa u ṅwalwa nga vhuḓalo

Ndumeliso/Theshano

Mafheleloni ha mutaladzi wa theshano tshiga tsha u vhala a tshi shumiswi 

Marangaphaṋda – a ṋea ludungela muvhali nga ha mafhungo ane a ḓo vhala ngao kha vhurifhi uvho.

Mutumbu – Luambo hu shumiswa lwo teaho, lu si na miswaswo. 
Nyonesano

Zwiga zwa u vhala a zwi shumiswi mafheleloni ha mitaladzi ya nyonesano.

Tsumbo ya vhurifhi vhu si ha tshiofisi


 4.2  VHURIFHI HA FOMAḼA
Ndi vhuirifhi vhune ha vha na  ṱoḓea dzi tevhela:
Ḓiresi dzi tea u vha mbili.

Zwiga zwa u vhala a zwi shumiswi 

Ḓuvha ḽi tea u ṅwalwanga vhuḓalo kha ḓiresi ya u thoma.

Ḓiresi ya vhuvhili i tea i thoma nga mufari wa poswo(Postion person)  e.g. Mulanguli, Muṅwaleli etc.  

Theshano-  I a fana na i re kha (1).

Ṱhoho ya mafhungo (subject line)

I tewa u ṅwalwa nga mandadzi hu u itela uri vhaṅwalelwa vha ṱavhanye u ḓivha mulaedza. Arali ṱhoho i songo ṅwalwa nga madadzi, kha I tou talelwa. 
Mutumbu

Luambo lushumiswaho lu tea u anḓana tshiimiswa tshine tsha khou ṋwalelwa.
Mafhungo kha ṅwalwe nga vhuḓalo u itela uri vhaṅwalelwa vha pfesese mulaedza.
Nyonesano 
Zwiga zwa u vhala a zwi longelwi.

Muṅwali u tea u saina. Madzina awe a ṅwalwa nga fhasi ha tsaino. 
Vhurifhi ha tshiofisi vhutea u vha na zwitevhelaho.

.     Vhutea u vha na ḓiresi mbili ya muṅwali naya hune ha khou ya hone.

.     Hone a vhuna theshano.

.     Ni ṅwala ṱhoho ya mafhungo, na mboḓi ṅwala zwine na khou ṱoḓa
      zwone  ni sa monamoni.

.     Ni tshifhedza ni tea u nwala dzina na tshifani ngauri a vha ni ḓivhi.
Tsumbo ya vhurifhi ha fomala / Tshiofisi:

 4.3  MEMORANDAMU

Memorandamu ndi luṅwalo lupfifhi lwa tshiofisi lushumiswaho kha vhudavhidzani ha nga ngomu kha tshiimiswa/ dzangano/ khamphani. Ndivho ya memorandamu ndi u pfukisa mulaedza nahone u vha wo ḓisendeka kha thero kana fhungo ḽithihi fhedzi. U nga shumiswa kha u pfukisa ṋdivhadzo, u humbudza, u ṱahisa khumbelo, u ṱahisa mbilaelo, u ṱuṱuwedza na u fhembeledza vhashumi kana miraḓo ya dzangano kana tshiimiswa. Ndi zwavhuḓi u dzhiela nzhele uri memorandamu u fanela u ṱuṱuwedza muya wa vhuthu. Zwi amba uri naho fhungo ḽine ḽa khou ambbiwa ngaḽo ḽi tshi vhavha nga maanḓa u ṱuṱuwedza vhuthu zwi dzula zwi khombekhombe.
Memorandamu u tea u vha na zwi tevhelaho: 

· Dzina ḽa feme, dzangano kana tshiimiswa
· Vhubvo
· Vhuyo
· Ḓuvha
· Ṱhoho ya fhungo
· Fhungo / Mulaedza
· Zwiitisi
· Tsiangane na ṱhuṱhuwedzo
· Themendelo
· Tsaino na ḓuvha 

Memorandamu wo fhambana na vhurifhi. Khawo a ri ṅwali ḓiresi na theshano. Kha dzikhamphani khulwane memorandamu u ṅwalwa kha siaṱari ḽi re na madzina na ḽogo ya khamphani. Hezwi zwi ita uri muṅwali wawo a sa tsha ṱwa a tshi ṅwala dzina ḽa khamphani. Vhunga memorandamu u tshi fanela u amba nga fhungo ḽithihi na u vha mupfufhi u vha mupfufhi. 

Tsumbo ya memorandamu
	LUNWANNGWE SECONDARY SCHOOL

Vhubvo:                     Khoro ya vhagudi

Vhuyo:                       Ṱhohoyatshikolo

Ḓuvha:                       28 Lambamai 2009

Nomboro ya faela:     07/2009

Ṱhoho: U TSWIWA HA NDAKA TSHIKOLONI

Fhungo: Vhulangi ha tshikolo kha vhu wane dziṅwe nḓila dza u khwaṱhisa tsireledzo tshikoloni thundu I tsireledzee.

Tsiangane na ṱhuṱhuwedzo: Tshikoloni hafha hu na masekhurithi o tholwaho mushumo wao muhulwane u wa u vhona uri thundu yo tsireledzea. Tshe havha masekhurithi vha thoma u shuma ndi hone thundu i tshi kho tou tsweswa. Vha litsha mushumo wavho vha vho shuma u linda riṋe vhana vha tshikolo.

Themendelo: Hu themendelwa uri hu sudzuluswe masekhurithi vha re hone hu ṱoḓwe maṅwe vhunga a re hone zwi khagala uri a khou kundelwa.

Tsaino: Sambo S.K (Mudzulatshidulo)




4.4   ATHIKILI YA GURANNḒA/MAGAZINI

Athikili ndi tshipiḓa tsha mafhungo tshine tsha ṅwalwa nga muṅwali/vhaṅwali vha tshi ṱanḓavhudza fhungo ḽo tiwaho. Athikili kanzhi i ḓisendeka kha mafhungo ane a khou bvelela nga tshenetsho tshifhinga tenda a vha mafhungo a ṱuṱulaho dzangalelo ḽa vhavhali.

Zwipiḓa zwihulwane zwa athikili
Mvulatswinga: muṅwali u ḓivhadza fhungo ḽine a ṱoḓou amba nga haḽo.
Mutumbu: muṅwali u ṱanḓavhudza nga vhuḓalo mihumbulo yawe nga ha fhungo ḽi re ṱafulani.
Phendelo:  mafhungo oṱhe a vhinwa henefha.
Muṅwali wa athikili u fanela u londa uri u khou fhindula mbudziso dzi tevhelaho kha mafhungo awe:

Ndi nnyi ane a khou ṅwaliwa nga hawe?
O ita mini?
Ndi nga mini o ita zwe a ita?

Zwo itea ngafhi?
Zwo itea nga hani/nḓila-ḓe?
A thikiḽi I tea u mvumvusa ya dovha hafhu ya ṋea nḓivho.

Vhulapfu ha Athikiḽi:

Hutshi ṅwalelwa gurannda. Vhulapfu ha Athikiḽi vhu vha henefha kha 500 – 750 wa maipfi (kana siaṱari ḽithihi u ya kha mavvhili ). Zwino ri tshi itela ngudo dzashu na ṱhoḓea dza silabasi, Athikiḽi ri tea u guma henefha kha 120 – 150 wa maipfi.

Ṱhoho ya Athikiḽi;

Ṱhoho ya Athikiḽi I tea uri I kunge I nyanyule vhavhali. I tea u ṅwalwa nga vhronwane na hone I vhe na thero.

Thero:
Hu tea u vha na thero ya mafhungo ine muṅwali a ḓisendeka khayo. Tsumbo; Muthu anga ṅwala nga ha , vhugevhenga, zwamitambo, zwa makwevho, zwa politiki, Dwadze ḽa HIV / AIDS na zwiṅwe.

Luambo:

Luambo lu shumiswaho kha u ṅwala Athikiḽi lu vhe lwo kunaho lune lwa pfala zwavuḓi. Kuṅwalele ku vhe kwone-kwone hut shi tevhelwa thekeniki dzoṱhe dza kuṅwalele.

Kuṅwalele kwa Athikiḽi:
.     I tea u vhalea nga u ṱavhanya nahone nga nḓila I leluwaho.

.     Mitaladzi kha I dzudzanywe zwavhuḓi nahone luambo lu vhe lwo 
      kunaho lu sina tsho khakheaho khalwo.

.     Maipfi au thoma kha Athikiḽi ndi a ndeme vhukuma sa izwi a one
      ano kokodza  mihumbulo ya muvhali. Muṅwali kha ṱuṱule dzangalelo 
     ḽa muvhali.

.     Kha hu vhe na u tevhekena kana ndunzhe-ndunzhe kha zwi
     vhigiwaho.
Tsumbo ya Athikili


4.5  EDITORIALA
Ndi athikili ya gurannḓa kana ya magazine ine ya ṱahisa vhupfiwa ha mudzudzanyi kana muanḓadzi wa magazine kana wa gurannḓa yeneyo.

Ṱhoḓea dza Editoriala kana zwine zwa tea u katelwa:

.I tea u amba nga zwithu zwine zwa khou itea zwi kwamaho vhunzhi  ha vhavhali

.I tea u ṱuṱuwedza vhathu u tenda kha kuvhonela kwa zwithu kwa munwali wayo

.I fanela u ṋea mihumbulo na thandululo kha thaidzo kana fhungo ḽi ambwaho nga haḽo

.I fanela u sumbedza uri ho itwa tsedzuluso vhukuma nga muṅwali kana vhaṅwali

.I tea u kungedzela vhathu u tenda kha kuvhonele kwa zwithu kwa gurannḓa nga ṋdila i sa timatimisi.

Tshivhunbeo tsha edithoriala

Mvulatswinga                                                                                                                                          - Mudzudzanyi u tea u vha na fhungo/thero ine a khou amba nga hayo ine ya kwama  vhunzhi ha vhavhali.
Mutumbu                                                                                                                                            Vhaṅwali kana muṅwali wa edithorila u tea u ṱahisa muhumbulo kana kuvhonele kwawe kwa zwhithu.
Thasululo/Thandululo                                                                                                                              Hu tea u ṋewa   nḓila ya thasululo ya thaidzo i re ṱafulani.
Magumo 

Hafha mudzudzanyi u ombedzela nga fhungo ḽihulwane.
Tsumbo ya Editoriala



4.6   KHOLUMU

Ku ṅwalele kwa kholumu a kwo ngo tou fhambana na kwa Athikili. Zwoṱhe ṱhoḓea na tshivhubeo zwi a fana. Phambano ṱhukhu ine ya vha hone ndi I tevhelaho: Kolumu a iṅwalwi nga muṅwe na muṅwe. Vha gurannḓa kana magazine yeneyo vha nga ṱoḓa muthu ane avha masithesele kha sia ḽine vha khou ṱoḓa a tshiṅwala nga haḽo. sa tsumbo ; vhanga ṱoḓa:

· Dokotela u amba nga HIV/AIDS kana zwiṅwe zwa mutakalo.

· Rapolotiki u amba nga polotiki

· Vhaḓivhi vha mitambo vha tshi ṅwala nga zwa mitambo.

· Muṅwali wa kholumu ya gurannḓa a nga amba nga ha thero dzo
· Fhamabanaho tshifhinga tshoṱhe kana a amba nga thero nthihi zwi 
· tshi  bva ṱhoḓea kana pfano ye a vha nayo na vha gurannḓa

4.7     ADZHENDA NA MAAMBIWA A MUṰANGANO
Adzhenda
Adzhenda  ndi mutevhe wa zwiteṅwa zwi angaredzaho mafhungo ane aḓo vha a tshi khou ambiwa nga hao muṱanganoni. Arali zwo tshimbila zwavhuḓi, I anzela u rumelwa na thambo ya muṱangano 

Tshivhumbeo tsha adzhenda tshi nga angaredza zwitevhelaho:
Nṱha ha adzhenda hu tea u vha na ṱhoho ( I ṱalutshedzaho uri muṱangano ndi wa mini)

ḓuvha ḽa muṱangano, tshifhinga na fhethu hune muṱangano wa khou farelwa hone.

zwiteṅwa zwa ndeme:

1.     U vula na u ṱanganedza

2.     Vhathu vho ḓaho

3.     Maambiwa a muṱangano wo fhiraho

4.     U ṱanganedza maambiwa a muṱangano wo fhiraho

5.      U rera zwi bvaho kha maambiwa a muṱangano wo fhiraho
Maambiwa a muṱangano
Maambiwa a muṱangano a fanela u vha na tsheo dzo dzhiwaho lwa fomaḽa dza rekhodiwa. 
Kha ri dzhiele nzhele zwi tevhelaho:

· Ṱhoho ya maambiwa i fanela u angaredza dzina ḽa tshigwada tsho   dzhenelaho muṱangano uyo, ḓuvha, fhethu na tshifhinga tsha muṱangano.

· Vhathu vha re hone muṱanganoni.

· Vho ḓivhadzaho u kundelwa havho

· .U vhalwa ha maambiwa a muṱangano wo fhiraho, u ṱanganedzwa ha maambiwa na u sainiwa na u ṅwalwa ha ḓuvha/datumu ya tsaino. Mmambiwa a songo  sainiwa kana u ṅwalwa datumu ḓuvha ḽe a ṅwalwa ngao. A lindela u vhalulwa vhathu vho no tendelana nao a kona u sainiwa.Hu ṅwaliwa fhedzi mbuno dza ndeme dzo ambiwaho na mihumbulo yo dzhiwaho.Hu shumiswa tshitaila tsha fomala nahone hu tshi shumiswa tshifhinga tsho fhiraho.
Tsumbo ya Maambiwa 

4.8  ḼIṄWALOVHUṊE / KHARIKHUḼAMU VITHAE
Ḽiṅwalovhuṋe ndi ḽiṅwalo ḽi dzudznywaho lwa vhudele ḽine ḽa buletshedza zwithu zwine muthu a vha zwone/a vha nazwo zwi kwamaho: vhuṋe, zwa pfunzo, tshenzhemo ya mushumo, na vha mu ḓivhaho. Muthu u fanela u ṅwala ḽiṅwalovhuṋe nga nḓila ine ḽa kona u mu ambela a siho. Ndi zwavhuḓi u kona u ṅwala ḽiṅwalovhuṋe ḽine ḽa tou bula thwii zwine na vha zwone.

Ḽiṅwalovhuṋe zwi amba ḓivhazwakale ya vhutshilo ha muthu. Nga zwenezwo hu fanela u dzhielwa nzhele zwi tevhelaho:

Kha ḽi angaredze zwidodombedzwa zwoṱhe zwi elenaho na mushumo u ṱoḓeaho. I fanela u vha khagala nahone yo fara zwa vhukuma

Ndi zwa ndeme uri ḽi dzudzanywe nga nḓila I elanaho na mushumo. Ni tshi ḽi dzudzanya ni sedza uri mushumo u khou ṱoḓa zwifhio na kona u  ḽi fhaṱa nga nḓila ine ḽa fhindulana nawo.

Kha hu dzhielwe nzhele: ḽiṅwalovhuṋe ḽi dzudzanywa ho sedzwa ndivho ya tshenetsho tshifhinga. Arali hu tshi khou itwa khumbelo ya mushumo, hu sedzwa mushumo wonoyo na ṱhoḓea dzawo ha ṅwalwa ndalukanyo na tshenzhemo zwi yelanaho na ṱhoḓea dza poswo.

Tsumbo ya ḽiṅwalovhuṋe
	Kharikhuḽamu Vithae ya Munyai Khumbudzo
Zwidodombedza zwa vhuṋe    
Tshifani:  


               Munyai 
Madzina:


               Khumbudzo
Ḓiresi ya vhudzulo:


  Thohoyaṋdou




              Maṋiini Block K
Ḓiresi ya poswo:                                       P.O Box 3201
                                                                 Ṱhohoyanḓou
                                                                  0950
Nomboro ya luṱingo:

              078 8301 232


Tshiimo tsha mbingano:  
              A tho ngo malwa



Vhudzulapo:



 Afrika Tshipembe
Ḓuvha ḽa mabebo:

              1985-09-05
Ṋomboro ya basa:

               850905 5372 084
Mbeu:



              Tshisadzini 
Murafho:

                            Murema
Madzangalelo:                                           U tamba na u ṱalela neti bola
Zwidodombedzwa zwa pfunzo
Sekondari:



  Gireidi  ya 12
Tshikolo:



   Mphaphuli secondary school
Ndalukanyo dza nṱha ha maṱiriki:               Diploma ya Vhagudisi ha Sekondari(  2007)
Tshiimiswa:



         Makhado College of Education
Thero:




        Tshivenḓa, English,  History, Education, 
                                                                         Music
 Tshenzhemo ya mushumo
Tshifhinga: 




2007 u swika zwino
Mugudisi:




Tshivhase High School
Mushumo muṅwe u itwaho
-Ndi khou funza History kha Gireidi ya 12 
na English kha Gireidi  8 na 9 
-Ndi mudzudzanyi wa mitambo  
-Ndi muṅwaleli wa khoro ya SGB
-Ndi mutambi wa bola ya vhasidzana
Pfufho:
Mutambimakone wa ṅwaha kha netibola
Vhane vha nga kwamiwa nga ha nṋe
Mr Ratshitanga T B:
Muṅwaleli        (South African Democratic Teachers Union)
Nomboro ya luṱingo :


015 962 1073





Mrs Magato C T: 

            Ṱhohoyatshikolo (Mphaphuli)
Nomboro ya luṱingo :


015 963 2233
Mr Ramathavha B V:


Vhafunzi
Luṱingo thendeleki: 


078 998 3621


  4.9    MUVHIGO
Ri fanela u dzhiela nzhele zwi tevhelaho kha muvhigo:
· Ndi ngani muvhigo u tshi nwalwa.

· Tshivhumbeo tsha muvhigo/ kunwalele kwa muvhigo.

· Luambo lu shumiswaho kha muvhigo.

· Hu vhigwa zwithu zwo tumbulwaho zwine muthu a nga zwi ṱanziela na musi e bogisini ḽa khothe.

· Muvhigo u nwaliwa uri hu sedzwe zwiṅwe zwi sa khou tshimbila zwavhuḓi, zwi sedzuluswe, hu vhe na ndulamiso, zwi konou ḓo u tshimbila zwavhuḓi. Muvhigi kha vhige mawanwa a tsedzuluso yawe.

· A ḓe na themendelo (nga inwe nḓila, kha ṱaluse uri u ṱoḓa hu tshi itwa mini malugana na thaidzo yeneyo)

· Kha magumo kana phendelo muvhigi kha sumbe nḓila ya vhupfiwa hawe malugana na muvhigo. Phendelo kha i ṱuṱuwedze muvhali wa muvhigo uri hu na nga iwa phanḓa.

· Tsaino ya muvhigi kana vhavhigi i tou vha khombe-khombe ngauri i vha i nḓila ya u ḓikumedzela kha zwe wa vhiga. Tsaino i ḓi fana na tshigannḓo tsha gunwe ḽau, ndi ngazwo ri tshi ri muvhigo u ofishiaḽa zwihulusa u swika na hanengei khoroni ya mulayo.  
· Muvhi u shumisa muthu wa vhuraru arali a tshi khou vhiga muvhigo wa tshiofisi.
Tshaka dza mivhigo

Muvhigo wa ṱhoḓisiso- vhunzhi ha zwo ambiwaho afho nṱha zwi livhana na muvhigo wa lushaka ulwu. Ho nga ṱoḓisiswa nga zwo iteaho lwendoni zwi songo tshimbilaho zwavhuḓi, khombo yo iteaho na zwiṅwe-vho.
Muvhigo wa mvelaphanḓa- muvhgi a nga vhiga a tshi sumbedza uri o no guma ngafhi kha mushumo we a pfi a u ite.

Kha hu dzhielwe nzhele: mivhigo iyi vhuvhili hayo i nga ḓi vhigwa nga nḓila ya tshiofisi kana i si ya tshiofisi.
Tshivhumbeo tsha muvhigo:     
· Ṱhoho

· Marangaphanḓa

· Matshimbidzele

· Mawanwa

· Phendelo

· Themendelo

· Tsaino ya muvhigi

· Tshiimo tsha muvhigi

· Ḓuvha
Tsumbo ya muvhigo

4.10  NGANEA VHUTSHILO YA MUFU
Izwi ndi zwidodombedzwa nga ha mufu zwine zwa katela ḓivhazwakale yawe na zwoṱhe zwa ndeme zwi mu kwamaho.

Nganeavhutshilo ya mufu I tea u vha nga nḓila I tevhelaho:

·     I tea u vha pfufhi nahone yo tou nanga fhedzi zwiga zwa ndeme.

·     I tea u katela zwidodombedzwa zwa mabebo sa: fhethu na
ḓuvha

·      I tea u vha na zwiṅwe zwiga zwa ndeme zwa mufu

·      I tea u katela zwidodombedzwa nga ha pfunzo, u shela mulenzhe kha
                 zwikwamaho mvelaphanḓa na lushaka na zwiṅwe-vho zwe mufu a 
                  kona u  Swikelela a tshi kha ḓi tshila.

·      I tea u amba nga ha muṱa wa mufu, hu nga vha vhana, mufumakadzi
·        na vha bebi vho salaho.

 Tsumbo ya nganeavhutshilo ya mufu
	Magekha Elias Muneri ndi ṅwana wa Vho- Tshinakaho na Vho- Ratshili Muneri. O bebwa nga dzi 05 Phando 1960 kha ḽa ha Nthabalala. Ndi ṅwana wa u thoma afho muṱani.O thoma tshikolo phuraimari ya Vari he a ḓo phasa gireidi 7. O ḓo fhi rela kha sekondari ya Guvhukuvhu he a phasa gireidi 12.  A isa phanḓa na pfunzo ngei Yunivesithi ya Venḓa, he a phasa hone vhu pfunzo dza vhudededzi.

O vha e muraḓo wo khwaṱhaho kha tshigwada tsha vhaswa kerekeni nay a ngei Vosloorus. O vha a tshi ṱuṱuwedza vhaswa u ḓithomela mishumo. Zwo itisa uri vhaswa vhanzhi vha Vosloorus vha ḓithomele zwigwada zwavho zwa u ḓisikela mishumo. Ombo ḓi ḓithomela tshikolo tsha vhana vha zwihole nge a vhona thaidzo dzine vha khou ṱangana nadzo. O mboḓi thomiwa nga vhulwadze ha N1H1 musi atshi vhuya seli ha lwanzhe Amerika. Vhulwadze ho mboḓi bala nga ḽa 30 khubvumedzi 2009 e vhuongeloni ha UNION, Ngei Ekurhuleni, vhukovhela.

O sia mufumakadzi, vhana vhararu, khaladzi mbili na vhabebi vhawe vhoṱhe

A lale nga mulalo Muṱavhatsindi.


4.11 INTHAVIYU
Inthaviyu I vha vhukati ha vhathu vhavhili, muvhudziswa na muvhudzisi, vha fhethu ho teaho nga tshifhinga tsho teaho. Musi huna inthaviyu hu vha na mufhindulano vhukati ha muvhudzisi na muvhudziswa. Kanzhi inthaviyu ya mushumo ivha na vhavhudzisi vhanzhi na muvhudziswa e muthihi. 

Huna tshakha nnzhi dza inthaviyu, tsumbo: Ya mushumo, ya Radio, ya u rengisa, ya u humbela u ṱanganedzwa Univesithi kana Magudedzini.
Tsumbo ya inthaviyu

4.12   TSHIPITSHI

Tshipitshi ndi zwine muthu a amba o thetshelaswa nga vhathu. A nga tou vhala kana a amba zwi tshibva ṱhohoni. Fhethu hune kanzhi zwipitshi zwa ṋekedzwa hone ndi miṱanganoni, dzikhoniferentseni, dzimpfuni, minyanyani, fhethu hu avhelwaho dzipfufho, vhuṱamboni ho fhambanaho na huṅwe. 

Tshipitshi tsha vhuḓi ndi tshisa farisi vhathu vhuludu nahone tsha dovha hafhu tsha kwama zwine zwine zwa khou bvelela khathihi na u tshimbilelana na nyimele ya henefho hune ha khou ambiwa hone. Hune zwa konadzea tshipitshi tshi tea u koḓelwa nga miswaswo. A tshitei u lapfesa.

Tshivhumbeo tsha tshipitshi

        1. Ṱhoho;

         Tshipitshi tshavhuḓi ndi tshine tsha tea u vha na ṱhoho ine muambi 
        a nga ḓi nangela uya nga thero ya mafhungo kana a tou vhetshelwa  

        yone nga vho  murambaho. Ṱhoho kha i vhe i kungaho.
 2.   Theshano.

A fha ndi hune muambi a resha vhathu vha re hone u ya nga u sielisana. 
      3.   Mvulatswinga

A fha ndi hune muambi a thoma u amba mafhungo awe. Ṱhoho ya     mafhungo nay one i thoma u bveledzwa khagala. Zwauri hu khou ambiwa nga mini muthu u thoma u zwipfa henefha naho ṱhoho ya tshipitshi i songo bviselwa khagala.

             4.   A fha ndi hune ha vha na mafhungo nga u angaredza. Ndi 
                   hone hune  muambi a ḓa na mbuno dzawe dzoṱhe a tshi dzi
                    tikedza. Phara nthihi  kha i  itwe nga muhumbulo muthihi.

5. Phendelo

Tshipitshi tshavhuḓi tshi anzela u pendela nga mutaladzi kana mitaladzi isi gathi ine ha vha hu tshi khou nwelwdzwa mafhungo oṱhe nga u angaredza, u nea themendelo khathihi na u livhuwa vha ngaho sa mutshimbidzamushumo na vhathu vhoṱhe nga u angaredza.

Tsumbo ya tshipitshi

	TSHIPITSHI TSHA VHUṰAMBO HA U ṰANGANEDZA DZIDIPLOMA.

“Mutshimbidzamushumo, vhaeni vhahulisei, vha shumeli vhoṱhe vha tshino sibadela, vhaongovhatei na vhathu vhoṱhe vho konaho u swika fhano, ndi an vharesha ndi a vharesha nga mbilu yo ḓalaho dakalo, ndiri ndaa!.

Mutshimbidzamushumo, ndi pfa ndo hulisea nga maanḓa nga hezwi zwe ha tiwa nṋe uri avhe nṋe ndi no amba tshipitshi tsha ṋamusi, kana tshipitshi tsha ṋamusi tshivhe tshanga

Zwino-ha vhathu vha hashu, ndi na fhulufhelo ḽo ḓalaho ḽa uri u vha a hu na a sa ḓivhiho uri ndi ngani ro kuvhangana fhano ṋamusi vhunga zwono ḓiambiwa. Ee, ndi ngoho ya uri ro kuvhanganela u vha dziṱhanzi dza musi havha vhaongivhatei vhare phanḓa hashu vha tshi ḓo ṱanganedza dzidiploma dzavho dza u sumbedza uri vho vuledza vhuongi.

Mutshimbidzamushumo roṱhe ri a zwi ḓivha zwauri pfunzo ya vhunese I a konḓa nga maanḓa. U guda vhunese a si u bika matope. Hezwi vha hafha vho ṱangana na vhuleme ho fhambanaho. Fhedzi naho zwo ralo vho kondelela u swika vha tshivuledza. Zwino asi zwino ḓuvha ḽa namusiro vha kuvhanganela uri ri vhe dziṱhanzi dza musi vha tshikupulwa mabiko a u konḓelela he vha hu ita, nga u ṱanganedza dzidipoloma dzavho. Ṅamusi vha khou laṱa maṱavha. Ii, u bva ḓuvha ḽa ṋamusi a vha tshavha vhaongivhatei, vha vho ḓo vha vhaongi vho fhelelaho. Mutshimbidza mushumo nga ṅwambo wa u shavha u lapfisesa, ndi ḓo ima henefho


4.13   MUFHINDULANO

Mufhindulano ndi nyambedzano ine ya vha itshi khou itea vhukati ha vhathu vhavhili.

Mufhindulano u tea u vha nga ndila-ḓe?

·      Mufhindulano u tea uri u songo lapfesa

·      Mufhindulano u tea u kunga

·      U vhe wo fhelelaho u si na magake

·      Luambo lu vhe lwo ḓoweleaho kha u shumisa ḓuvha ḽiṅwe na 
· ḽiṅwe.

Tshivhumbeo tsha mufhindulano;

.     Mvulatswinga

      Mvulatswinga ndi one madzheno a mufhindulano ane a ri 

      Dzumbululela zwine ra nga lavhelela. 

.     Mutumbu

     Ndi une wav ha na madzina a vhathu na zwine zwa khou 

     ambiwa. Madzina a tea u vha mapfufhi na hone mafhungo a tea

     u thoma phanḓa ha hune dzina ḽa guma hone.

.    Phendelo / magumo
Iyi ndi thasululo ya zwe zwa vha zwitshi khou ambiwa ngaha zwo. Tshiṅwe tshifhinga muṅwali a nga pendela nga u ṋetshedza kana u amba zwine zwa u vhina mafhungo a zwi vhea ngomu zwitangini.

Tsumbo ya Mufhindulano:

	[Maluṱa u ṱangana na Thilivhali nḓilani. Ndi kale a tshi khou muṱoḓa malugana na tshikolodo tshawe tshine a vha natsho]

MALUṰA:       Ndi matsheloni, Thilivhali

THILIVHALI:  Ndi khou zwi vhona uri ndi matsheloni.

MALUṰA:       Ni nga tou mphindula nga uralo ndi tshi khou amba na inwi ndo

                       tou takala.

THILIVHALI:   Zwa u takala hanu a zwi ntshumeli tshithu, ndi khou ṱoḓa 

                       masheleni anga ane na nkoloda ṋamusi. Ndi lini na fhano tshe 

                       nda ni ṅwalela marifhi ni sa fhinduli.

MALUṰA:       Ndi a zwiḓivha zwauri ndi ani koloda, fhedzi ḓivhani hafha.

THILIVHALI:   Ndi ḓivhe hafha kha mini?

MALUṰA:       Ndi na vhathu vhanzhi vhane nda vha koloda sa inwi vhane na vhone nda tama u vha badela.

THILIVHALI:     Zwino?

MALUṰA:      Zwine nda shumisa zwone ndi hezwi.

THILIVHALI:   A mbani ri pfe.

MALUTA     :   Ṅwedzi u tshifhela ndi posa zwibambiri zwa madzina a 
                       vhane nda vha koloda kha muṅwadzinda ita “draw” ine nda
                       sokou nanga  dzina ḽithihi ndi songo lavhelesa. Onoyo ane 
                       dzina ḽawe ḽa thoma  u wanala ndi mbo ḓi badela ene nga u
                       ṱavhanya.

THILIVHALI  :   Inwi Maluṱa nṋe ndi khou ṱoḓa tshelede yanga a thi khou 
                         tamba  Lini.

MALUṰA       ;  Zwino nga u vhona hanga na ḽanu dzina ḽiḓo nangwa 
                        husikale.

THILIVHALI  :  Ni tshikoloda tshelede anon go amba nga muṋwadzi hoyo
                        wanu.

MALUṰA       ;  Zwino nga ṅwambo wa u vhila hanu hu sa gumi, ndi na u
                       ḓisola u ni vhudza zwauri ani nga dzheni kha “draw” tharu
                       dzi  tevhelaho.

THILIVHALI  :  Inwi Maluta ni khou ri mini?

MALUṰA       :  No mpfa, ndi khou ralo, nahone a thongo tou suvhiwa nga
                        lulimi.

[ Vhambo fhambana muṅwe na muṅwe a fara yawe. Thilivhali a tshikhou livha u pota mapholisani, ndi musi Maluṱa a tshikhou ya hayani.]


4.14 TSENGULUSO / RIVIWU

Ndi nḓila ine muthu a ṅea mihumbulo yawe nga ha tshithu tshine a khou sengulusa. A fha hunga sasaladzwa kana ha khoḓiwa, zwi tshibva kha zwine musengulusi a zwivhonisa zwone. Musengulusi makone ndi ane asa dzhie sia. Onoyo ndi ane a ṅea tshifanyiso nga nḓila ine musi u tshi ṱangana na tshithu itsho, wa wana tsho tori kokotolo tsenguluso yo newaho nga musengulusi. Henefha ndi hune muṱali a ṋea vhuḓi na vhuvhi nga nḓila ine ya eḓana.

	Maga ane a tea u tevhedzelwa musi hu tshi itwa tsenguluso.
	Zwisumbedzi

	Mvulatswinga; u ṱhaṱhuvha ṱhoho ine ya khou tea u senguluswa
	Nga u tou pfufhifhadza. U rwa nṱhaha ṱhoho.

	Mafhungo a vhuvha ha tshithu
	Zwidodombedzwa zwine zwa ḓivhadza muvhali kana muthetshelesi nga ha ḓivhazwakale.dizaini, mbonalo na zwoṱhezwoṱhe zwine zwa kwama ṱhoho ya mafhungo ane a khou tea u senguluswa

	Manwelwdzo mapfufhi nga ha ṱhoho khathihi na thikhedzo iṅwe na iṅwe.
	Ṱhaṱhuvhani puloto/zwirengomu/ tshumelo/ mbonalo/ na zwiṅwe-vho. Kha filimu/ḽitambwa/bugu, ni songo nea khunyeledzo hafha.

	Ṅongo wa mafhungo kana tshivhindini:Ṋeani tsenguluso yaṋu nga u tou angaredza. Ṋeani na mihumbulo yaṋu hafha
	Ni songo ṋuṋedza kana u dzhia sia. Tikedzani mihumbulo yaṋu nga mbuno.

	Magumo; Khunyeledzani tsenguluso yaṋu
	Ṅweledzani mawanwa aṋu hafha.


5.        ZWIBVELEDZWA ZWIPFUFHI ZWA
          VHUDAVHIDZANI

5.1   KHUNGEDZELO

· Khungedzelo ndi nḓila ya u aṋdadza bindu kana tshumelo ine muthu a I ṋekedza. 

· Muṅwali wa khungedzelo a fanela u londa zwi tevhelaho:

· U ṱuṱula dzangalelo ḽa vharengi.

· U ṱalutshedza na u ita uri vhathu vha fune tshibveledzwa.

· U livhiswa kha tshigwada tshikene tsho tiwaho(vhaswa, vhaaluwa, vha shumaho na zwiṅwe)

· U fanela u ṱuṱuwedza na nga u shumisa tshivhalo tsha vha shumisaho tshibveledzwa tshenetsho.

· U fanela u kona u shumisa luambo lwa u fhuredzela.

Tsumbo ya khungedzelo


5.2  DAYARI
Dayari ndi bugu ine muthu a rekhoda zwiitei zwa vhutshiloni hawe zwine a vhona zwi zwa ndeme khae. Muthu a nga ṅwala na vhuḓipfi hawe nga ha nzulele/nyimele.

Dayari i nga rekhoda:

·  Zwithu zwo no bvelelaho

·  Zwine zwa khou bvelela

·  Zwine zwa ḓo bvelela ( sa muṱangano une wa ḓo farwa nga datumu iṅwe ya phanḓa).

 Ni fanela u dzhiela nzhele zwi tevhelaho musi ni tshi ṅwala dayari:
· Ni ṅwale datumu
· Ni shumise muthu wa u thoma
· Ni bvisela vhuḓipfi haṋu kha bammbiri
Tsumbo ya dayari

	Musumbuluwo, 23 Luhuhi 2008

	Khotsi anga vho mmbidzela kamarani yavho zwenezwi mme anga vha kha ḓi tou bva u ṱuwa. Vha ri ndi fanela u ḓa ḓuvha ḽiṅwe na ḽiṅwe nda adzela mmbete wavho. Ndi tshe ndo ima vha mbo ḓi ntsukumedzela kha mmbete vha n… A vho ngo nndonda ndi tshi vhea mukosi wa vhuṱungu.

         Tshe vha amba ndi uri ‘wa tou zwi munyu, wo fa.

	Ḽavhuvhili 24 Luhuhi 2008

	Mme anga vha khou bva. A vha ḓivhi uri vho ntsia khakhathini. Heḽi ḽiduna ndi a ḽi vhenga. Hone ndi khotsi anga vha vhukuma-shu? Ḽo vula vothi…


Heyi ndi tsumbo ya dayari ya ṅwana ane a khou tambudzwa nga khotsi awe lwa vhudzekani
5.3  GARAṰA YA THAMBO
Vhunga na dzina ḽi tshi tou ḓibula, garaṱa ya thambo mushumo wayo ndi u ramba. Vhathu vha nga rambelwa zwithu zwo fhambanaho- vhuṱambo ha mabebo, munyanya wa mbingano, vhuṱambo wa zwa pfunzo, na zwiṅwe. Mafhungo mahulwane ndi u dzhiela nṱha tshivhalo tsha maipfi tsho lavhelelwaho uri a songo vha maṱukusa kana manzhisa.

Tsumbo ya garaṱa ya thambo

	[image: image1.wmf]
Kha vha ḓe vha takale na riṋe. U vha hone havho vhuṱamboni ha u pembelela   MARANDELA SINGO.  Kha u vuledza hawe pfunzo zwi ḓo vha zwa ndeme kha riṋe.

Zwododombedzwa zwa vhuṱambo zwi nga nḓila I tevhelaho:
Ḓuvha: 12 Shundunthule 2010
Fhethu: Holoni ya lushaka ya Mutale

Tshifhinga: Iri ya 10

Kuambarele: Ku si kwa fomaḽa

RSVP: Livhuwani kha 082 999 3322

             Shandukani kha 083 777 4564

LWENDO LWO VULEDZEA 

MIFHULULU                    MIFHULULU                     MIFHULULU              MIFHULULU


5.4     GARAṰA YA POSWO
Hu na nḓila nnzhi kana dzo fhambanaho dzine vhathu vha dzi shumisa kha u rumela milaedza yo fhambanaho fhethu kana kha zwithu zwo fhambanaho. Hone-ha edzonu pfa uri garaṱa ndi mini:

· Garaṱa ya poswo ndi garaṱa ine ya shumiswa kha u rumela milaedza nga poswo.   

· Mulaedza  u rumelwa nga garaṱa heyi u sina fulobo.

· Ndi garaṱa yo itwaho hu na nḓivho ya uri i nga shumiswa nga yone ine sa
· mulaedza 
· Wo tou poswaho.

· I nga vha gararaṱa ṱhukhu i re na tshifanyiso kha ḽiṅwe siaṱari ngeno kha ḽiṅwe hu 

· Tshikhala  tshine khatsho ha ṅwalwa milaedza

· I nga vha garaṱa ya masiaṱari mavhili ḽiṅwe na ḽi na tshifanyiso ngeno ḽiṅwe ḽi ḽa 
· ḓiresi na tshiṱemmbe.

 Miṅwe ya mishumo ya garaṱa ya poswo asiyi:

·      U rumela milaezda mipfufhi.

·      U ramba

·      U fhulufhedza

·      U fhululedza

·      U humbudza

·      U tamela mashudu

·      U ṱuṱuwedza na zwiṅnwe.

5. 5    PHOSIṰARA
Phosiṱara ndi nḓila ya khwinesa ya u vhambedza zwithu zwa ndeme nga nḓila ya u zwi ṅwala kana u zwi gandisa kha mabambiri mahulwane ane a nga tou nambatedziwa fhethu ha nnyi na nnyi. Nga nnḓa ha u vhambadza, phosiṱara I a vha I tshi pfukhisa mulaezda / ndivhadzo, thambo kana fulo.

       Phosiṱara i nga vha na tshifanyiso kana i sa vhe na tsho

       Phosiṱara ya vhuḓi I fanela u;

·      U kunga maṱo a miuvhali

·      I tea u vhalea naho muthu a songo tou sendelesa tsini

·      I songo vha na mafhungo manzhi

·      I tea u pfufhifhadzwa nga zwiga zwi re na ndeme
Tsumbo ya  phositara    

 5.6 MASIA NA NDAELA
Ri shumisa masia musi ri tshi laedza muthu uri a nga swikisa hani fhethu.  Ra shumisa ndaela kha u ṱalutshedza uri zwithu zwi itiswa hani. Musi ri tshi laedza ri shumisa ḽimuḓi ḽa ndaela.
Ni tshi ṋea ndaela/masia ni fanela u pfufhifhadza nahone nahone no bvela khagala.

Izwi zwi fanela u ṅwalwa hu na ndunzhendunzhe. Kalani zwikhala nga nḓila i re yone. Arali hu khiḽomitha dza fumi kha dzi vhe dzenedzo. Laedzani nga zwithu zwihulwane zwi sa sudzulusei sa tshikolo, kereke, na zwiṅwe.

Maipfi a tevhelaho ndi a shumiseswaho:

Vhubvaḓuvha, Vhukovhela, Devhula, Tshipembe,U livhana na, tsini, murahu, phanḓa, fhasi,Tshanḓa tshauḽa na tshamonde,U  khona, u tsa, u gonya.
Tsumbo ya masia

	Nḓila ya tsinisa ya u bva tshiṱitshini u ya banngani. Ni tshi tou bva tshiṱitshini ni khonele kha tsha monde. Ni ḓo mbo ḓi dzhena kha bada khulwane. Ni mbo ḓi tou longondo nga yeneyo bada u swika hune na ḓo wana robotho. Henefho ni khonele kha tsha monde ni dzhene kha tshiṱaraṱa tsha Dada, ni tshimbile tshikhala tshi swikaho mithara dza maḓana maṱanu ni ḓo wana mafhande a T. Ni pfuke zwiṱaraṱa zwiraru ni ḓo kona u wana u giratshi, ni tshi tou i fhira ni ḓo wana ni ḓo wana kereke i kha tshanḓa tshauḽa. Phanḓa ha kereke hu na mafhande a T, ane na fanela u tevhela tshiṱaraṱa tsha Sadama. Ni tshimbile mithara dza 100 ni ḓo wana wana bannga i kha tshauḽa tshaṋu. 


5.7   U ḒADZA FOMO
Shango ḽine ra khou tshila khaḽo ndi shango ḽine ḽa ṱoḓa ri tshi ḓadza fomo kha vhunzhi ha zwithu zwine ra vha ri tshikhou zwi ṱoḓa. Ndi kha dzenedzi dzi fomo dzine ra wana vhuvha ha muthu ho dodombedzwa.

Tsumbo ya fomo:

	MAIVHA COLLEGE

Tshifani……………………………………………….

Madzina………………………………………………

Nomboro ya vhuṋe………………………………….

Ḓiresi ya ṋu…………………………………………..  
Nomboro ya luṱingo…………………..
Luambo lwa ḓamuni…………………………………

Sia ḽine na tama u gudela……………………………

Murole wa nthesa we na u phasa…………………..

Thero dze na ita:……………………………………..

                          ………………………………………

                           ……………………………………...

Tsaino:…………………………………………………   Datumu………………………………..


5.8   FULAYASI

 FULAYASI NDI MINI?

Fulayasi ndi zwibambiri zwogandiswaho zwa siaṱari ḽithihi zwine kha  zwo ha vha ho  twa khungedzelo nga ha vhuṱambo, tshumelo kana zwibveledzwa zwa thengiso.

Fulayasi dzi anzela u shumiswa nga vhoramabindu vhaṱuku vhane vha khou aluwa  Vhunga zwa u dzi bveledza zwi sa tou ḓura nga  maanḓa. fuḽayasi dzi fhambana na burotsha ngauri dzone dzi vha  na siaṱari ḽithihi fhedzi, nahone a dzi vhi dzo khavhisiwa kana u itwa na zwifanyiso na dzi embulemu.Fulayasi adzi kombetshedzwi   u  bveledzwa nga mivhala-vhala yo fhambanaho, ngeno burotsha dzi tshi kombetshedza u nakiswa na u bveledzwa nga nḓila I ḓuraho.
 Ndivho ya fulayasi ndi:

·      U kunga

·      U ṱuṱula dzangalelo

·      U ṋea ndivho kana pfunzo
        .          U ṱuṱuwedza muthu u dzhia vhukando

Tsumbo ya Fulayasi

	VHENGELE LA PRINCE ḼI KHOU VULA SOWETO

Khushumusi yo swika, khushumusi yo vha swikela vhukati ha ṅwaha.

Yashu khushumusi iḓo ḓa luvhili kha ṅwaha naṅwaha.

Vhathu ro pfa zwililo zwavho

Zwe ravha ri tshikhou zwilila zwo sendela. Mafhungo a takadzaho asiano. Vhengele ashu ḽi funeswaho nga vhathu ḽa Prince, ḽo vhandamela. Ḽi khou ḓo vula husi kale fhaḽa muḓini muhulu wa Soweto. Vhengele iḽi ḽi khou vula ḽina zwipeshala zwi mabgadzaho. Thundu dzoṱhe vha ḓo dzi wana nga hafu ya mutengo vho u ḓowelaho.
Ḓuvha ḽa u vula: 30 Ḽara 2009

Tshifhinga:         10H00 u swika 21H00

                           Vharengi vha fumi vha u thoma vhane vha ḓovha vho
                          Renga  zwithu zwa mutengo u linganaho kana u fhira 
                         R500,00 vha ḓo  ṋewa luṱingothendeleki lwa mahala.


                                                                                                              PO .Box 3298


                                                                                                                          Ṱhohoyanḓou


                                                                                                                          0950


                                                                                                                           22 Ṱhafamuhwe 2009


Khonani yanga Takalani





Ni a ḓivha ndo ri u pfa mafhungo aṋu nda tou ri ndi swika lini hayani nda ni ṅwalela luṅwalo ulwu.  Khonani ngoho no ntakadza.





Ndi khou ṋaṋa u ḓifhelwa nga u vha khonani yaṋu.  Mishumo yaṋu ndi mihulu. Ndi zwavhuḓi u khunyeledza miṅwe ya mirero hafha ri tshi khou tshila. Inwi no zwi ita zwa u sumbedza uri ‘maṅa a mutukana a si vhumatshelo hawe’.





Ni kha ḓi vhuya na zwi humbula? Hezwiḽa mvulamatshini I tshi khou fhira ri tshi khou tamba ra litsha zwoṱhe ra thoma u I imbelela, ‘ṱharabuḽei, ṱharabuḽei’. Zwino inwi ni vho tou i reila. Zwi ṋea fulufhelo hezwi.


Nga hezwi zwoṱhe khonani yanga nṋe ndi khou lingedza u amba uri, ‘Mufhululu’.





Yaṋu khonani





Ḓivhaene 








                                                                                                13691 Igologola str


                                                                                                             Eastfield Ext 10


                                                                                                              VOSLOORUS


                                                                                                               1475


                                                                                                               2O Ḽara  2009


Ṱhohoyatshikolo


Lethulwazi Comprehensive School


P.O.BOX 12014


RUSLOO


1675


Aa! / Nndaa!


KHUMBELO YA U ṰANGANEDZWA SA MUGUDI


Ndi khou humbela u ṱanganedzwa sa mugudi tshikoloni tshavho kha gireidi 12. Zwino ndi khou nwala lunwalo / vhurifhi uvhu ndi khou dzhena tshikoloni tsha Tshiawelo Sekondary. Ndi muthu wa mafulufulu kha u guda. Ndo longela ripoto yanga ya vhukati ha nwaha kathihi na Ṱhanziela yanga ya mabebo.


Ndi nga takala nga maanḓa arali khumbelo yanga i tshinga ṱanganedziwa.


Wavho a fhulufhedzeaho


Mmbulaheni  Nḓou











Mapholisa vho vhiga lufu lwa munna wa miṅwaha ya 30 we a wanwa o papamala damuni ḽa Ṋanḓoni. Vho-Josaya Ratsige vha dzulaho Dandala ndi musi vha na maḓuvha mavhili vha tshi khou ṱoḓwa.


Tsho dzumbamisaho Vho-Josaya a si tshiṅwe arali hu si uri vho vho fara ṅwana wavho wa mutukana vha ri u mu likita a ṱoḓou sia vhathu. O tshinyani-ha ṅwana wa vhathu? Hu pfi o fhedzisa tshisevho tshe vha sia nga madekwana. Vho ri u vuwa vha sa athu na u kusha mulomo vha vha vho no livha ndiloni yavho. U wana tshisevho tshi tshi ri ndi a pfumelwa vha ṱuwa vho tou mu livha. Ha nga vhuya a thoma nga u vhudziswa tshithu, u swika vho mbo ḓi mu ṋamela.


Mathina hezwi vha khou ṱoḓwa, vhone vho ri u vhona tshinyalelo ye vha ita kha mutukana vha ri zwi siwa zwi tshi vhonwa. Mapholisa vha ḓo nngwana vhudzulavhafu.








Vho ṱanganedzwa kha Voḽomu 65 ya Gurannḓa ya FOERVER 


Ri pfa ro ḓala nyofho na ṱhonifho khulu kha Mudzimu Ramaanḓaoṱhe musi zwo bulwaho nga Vhafunzi Vho-Tshifhiwa Irene kale hangei nga 2003 zwi tshi khou bvelela phanḓa ha maṱo ashu. Kha vha ri ndi vha humbudze uri vho zwi amba miṅwahani ya rathi yo fhiraho zwa uri tshifhinga tshi khou swika tshine ha ḓo vha na u ṱanwa huhulu ha muvhuso wa swiswi thungo dzoṱhe.


Hezwi zwithu zwi khou itea nga nḓila khulwane. Vharabeli vha saṱhane na vhadziavhuloi vha khou tou ḓibula ḽi nṱha ha ṱhoho.


Mudzimu o ri ḓisela tshifhinga tshiswa tsha mbekanyamushumo ya u vhuedzedza shango ngonani. 


LUKA 12:2-3


A huna tsho dzumbiwaho tshine tshi sa ḓo dzumbuluwa; a huna tshiphiri tshine tsha sa ḓihwa.Ndi hone zwine na amba swiswini zwi ḓo pfiwa tshedzani; zwine na hevhedzela nḓevheni ni maguḓani zwi ḓo huwelelwa kha dziṱhanga dza dzinṋdu. 


Vha ḓo zwi vhona uri athikiḽi dzoṱhe kha heyi mviso dzi khou amba nga u ḓibula / ḓiambulula ha avho vha itaho zwa vhuloi na u rabela saṱh 


Hezwi zwi khou itea thungo dzoṱhe…  Zwoṱhe zwi ṱanziela Yesu u ḓo dzula e khosi.


ane.





Maambiwa a muṱangano wa miraḓo ya Gireidi 11 ya Sekondari ya Rammbuḓa





Duvha la mutangano: 12 Lambamai 2009


Tshifhinga :Bureiki ya u thoma


Fhethu:Holoni ṱhukhu


Thero:U nea mpho Elelwani malugana na gundo le a vha nalo siani la ndowetshumo ya vhulimi





Miraḓo i re hone: :Takalani Muedi (Mudzulatshidulo), Sara Shumba (Muṅwaleli) na miraḓo ya kiḽasi yeneyi ya 30.





Miraḓo yo kundelwaho: Shonisani Rashaka na Maemu Ndadza.





U vula mushumo na u vhala 


Mudzulatshidulo o vula muṱangano khathihi na u ṱanganedza vhathu.


Maambiwa a muṱangano wo fhiraho o vhalwa a ṱanganedzwa sa a re one a sainiwa.





Adzhenda 





A bvaho kha maambiwa a mutangano wo fhelaho


A ho ngo vha na maṅwe a bvaho kha maambiwa. Mihumbulo nga ha tshifhiwa tshine tsha fanela u rengelwa Elelwani u takalela gundo ḽawe. Sara o ḓa na muhumbulo wa magazini ya ‘Home and Garden’. Mpho a ḓa na wa watshi ya luvhondoni i re na aḽamu.





Maambiwa maswa


Sara Shumba o gaganya u ri Elelwani kha tou itelwa bepha la u pembelela gundo lawe siani la ndowetshumo ya vhulimi sa izwi gundo lawe hu gundo la nnyi na nnyi afha kilasini. Muhumbulo uyu wo takalelwa zwihulu nga vhunzhi ha mirado yo dzhenelelaho mutangano. A ho ngo vha na o hanedzaho muhumbulo uyu.





Manwe maambiwa


Ho tahiswa fhungo la uri hu tea u vha na duvha line zwithu zwothe zwa tea u vha zwo khunyeledza. Tshavhuyo o gaganya dzi 12 Nyendavhusiku sa duvha la u guma u dzudzanya vhutambo uhu. 


U vala 


Takalani sa mudzulatshidulo o vala mutangano


Duvha la mutangano u tevhelaho


O tahisa dzi 16 Lara sa duvha line mutangano une wa tevhela wa tea u farwa ngalo.  


Tsaino 


Takalani Muedi (Mudzulatshidulo                              Sara Shumba (Muṅwaleli)





  SUDZULUWANI SHUTLE COMPANY


Ṱhoho:


MUVHIGO WA U LITSHA MUSHUMO HA MAḒIRAIVA MAVHILI


Marangaphanḓa:


Hu tshi tevhelwa ndaela ya mulanguli wa khamphani, u litsha mushumo ha vhareli vhaṋa kha khamphani ya Sudzuluwani nga nwedzi wa Lambamai ṋanwaha.





Matshimbidzele


Ho tevhelelwa vho litshaho mushumo vha ambiwa navho mahayani avho.


Ho vhudziswa na vhanwe vha vhashumi vho salaho.


Ho sedzuluswa matholelwe na kushumele kwa vhareili avho vho ṱuwaho.


Ho vhudziswa mulangi wa vhareili avho.


Ho vhambedzwa kushumele kwa khamphani iyi na kwa ya vhahura.





Mawanwa 


Vho litshaho mushumo vho sinyuswa nga u sa ṋewa ndiliso kha u shuma nga zwifhinga zwa musi ho no tshaisiwa na u sa nwaliswa kha vha UIF.


Hezwo zwi  kha ḓi vha tshililo na kha vho salaho.


A ho ngo vha na zwinwe-vho zwi songo ḓaho  kha matholele a vhashumi avha.


Mulangi u a ḓivha nga tshililo tsha vhareili.


Khamphani dza nga tsini dzi khou ṋekedza vhashumi vhadzo ṱhoḓea idzi.


Phendelo


Vhareili vha vhonala vho kulea nungo vhukuma. Hezwi zwi khou tsitsa tshirunzi tsha khamphani na mbuelo i wanalaho.


Themendelo


Miholo ya vhareili kha i engedziwe nga 25%.


Ovathaimi kha i badelwe u ya nga dziwara.





Tsaino:  Masaha M.J (Tshanḓa tsha mulanguli)


              M.J Masaha


              11 Fulwi 2009             








Iyi ndi inthaviyu vhukati ha Maṱodzi na mudzulatshidulo wa khorwana ya u ṱanganedza matshudeni univesithi ya Maitazwiṱoma.





[Ndi ofisini Univesithi ya Maitazwiṱoma, Maṱodzi u khou vhudziswa dzi mbudziso nga mudzulatshidulo Vho-Ndou]





Vho-Nḓou:   Maṱodzi ndi humbela uri niri nee zwi dodombedzwa ngaha inwi muṋe ngau  Pfufhifhadza.





Maṱodzi:      Ndi nṋe Maṱodzi Radzuma. Ndi bva muḓini ure na vhana vhaṱanu. Ndi  ṅwana wa vhuraru.Vha bebi vhanga avha shumi, ndi dzheniswa tshikolo nga malume wanga. Kha dzi gireidi, giredi dzoṱhe ndo dzi phasa nga naledzi.





Vho-Nḓou:  Ndi ngani no nanga uḓa Univesithi iyi?





Maṱodzi : Thero ya dzhiolodzhi iitwa Univesithi ino. Vha gudi vhoṱhe vhane ndavha ḓivha, vhpo bvelaho phanḓa mishumoni yavho vho guda henefhano univesithi  ino.





                      LUVHOLA FHETHU HA U AWELA





Vho neta nga mushumo wa ṅwaha woṱhe?





Kha vha ḓe vha netuluwe fhano Luvhola


Vha songo ḓa vho fara tshithu, ri ḓifhelwa nga u vha ṋea tshumelo


Ro no wina tshiphuga luraru tsha u vha vhomakone


Ri vhomasithesele kha zwi tevhelaho:


Minyanya


Vhudzumbamo ha vhavhingani vhaswa


Dzikhonfarensi


Ṱano ḽa zwa sialala


Riṋe ra balelwa u vha thusa ri vala bindu ḽashu.


Mitengo yashu I tou kokovha fhasi


Ri wanala henefha thavhani ya Luvhola kha ḽa Luvhola


U ḓivha zwinzhi vha nga ri kwama kha 


(015) 234 8987/8/9 kana


096 453 0000 kana


�HYPERLINK "mailto:luvhola@yahoo.co"��luvhola@yahoo.co�





LUVHOLA     LUVHOLA      LUVHOLA       LUVHOLA








ḒUVHA ḼA AIDS ḼA ḼIFHASI





ZWIIMISWA ZWA KHANSELE YA AIDS YA AFURIKA TSHIPEMBE, TREATMENT ACTION CAMPAIN NA MUHASHO WA ZWA MUTAKALO, ZWI ḓO FARA KHONIFERENTSE YA TSIVHUDZO NGA HA DWADZE ḼA HIV/ AIDS INE YA ḒO DZHENELELWA NGA MASHANGO OṰHE A ḼIFHASI NA ṊWAHA





FHETHU:    ELISPARK STADIUM


 DUVHA :     16 NYENDAVHUSIKU 2009


 THERO :      MASIANDAITWA A TSHITZHILI TSHA AIDS


VHAAMBI:     MUPHUROFESA, MT MUḼAZWIVHISI ( UNIVERSITY OF VENḒA,   Dr RC MUDZANANI ( UNV OF JOHANNESBURG)





KHONIFERENTSI IYI IḒO DZHENELELWA NGA VHATHU VHO FHAMBANAHO NA VHANE VHA KHOU BVA KHA MASHANGO A SADEC.





PHANḒA NGA MUTAKALO WAVHUḒI PHANḒA !!!

